b"\n_START_ARTICLE_\nSocialistinis moter\xc5\xb3 internacionalas\n_START_PARAGRAPH_\nSocialistinis Moter\xc5\xb3 Internacionalas (SIW, angl. Socialist International Women:, pranc.: L'Internationale socialiste des Femmes, isp. La Internacional Socialista de Mujeres:) \xe2\x80\x93 tarptautin\xc4\x97 moter\xc5\xb3 organizacija._NEWLINE_\xc4\xaekurtas 1978 m. vietoje 1948\xe2\x80\x931954 m. veikusio Tarptautinio moter\xc5\xb3 socialis\xc4\x8di\xc5\xb3 komiteto ir 1955\xe2\x80\x931978 m. veikusios Tarptautin\xc4\x97s moter\xc5\xb3 socialdemokra\xc4\x8di\xc5\xb3 tarybos. Jungia 69 partijas, Socialist\xc5\xb3 Internacionalo (SI) nares._NEWLINE_Strukt\xc5\xabra atitinka SI strukt\xc5\xabr\xc4\x85, suva\xc5\xbeiavimai vyksta ten pat ir tuo pa\xc4\x8diu metu, kaip ir SI kongresai. Be to, reguliariai, 2 kartus per metus vyksta SIW Biuro pos\xc4\x97d\xc5\xbeiai. Biuro nar\xc4\x97mis be pirminink\xc4\x97s ir Generalin\xc4\x97s sekretor\xc4\x97s yra 13 partij\xc5\xb3 atstov\xc4\x97s, renkamos suva\xc5\xbeiavime. SIW aktyviai bendradarbiauja su Jungtin\xc4\x97mis Tautomis ir UNESCO._NEWLINE_Pagrindiniai siekiai i\xc5\xa1d\xc4\x97styti 1983 m. ir 1986 m. \xe2\x80\x9eVeiksm\xc5\xb3 programose\xe2\x80\x9c. Siekia lygi\xc5\xb3 galimybi\xc5\xb3 ir lygi\xc5\xb3 teisi\xc5\xb3 visose sferose, moter\xc5\xb3 u\xc5\xbeimtumo padidinimo, lygaus atlyginimo, moter\xc5\xb3 pad\xc4\x97ties \xc5\xa1eimose padidinimo. Kontroliuoja, kaip laikomasi tarptautini\xc5\xb3 sutar\xc4\x8di\xc5\xb3 ir koncepcij\xc5\xb3 moter\xc5\xb3 klausimu. Rengia SI dokumentus apie moter\xc5\xb3 problemas, siekia didesnio moter\xc5\xb3 dalyvavimo visose politin\xc4\x97se institucijose. SIW iniciatyva 1976\xe2\x80\x931985 metai buvo paskelbti \xe2\x80\x9emoter\xc5\xb3 de\xc5\xa1imtme\xc4\x8diu\xe2\x80\x9c._NEWLINE_Iki 1986 m. SIW leido special\xc5\xb3 biuleten\xc4\xaf \xe2\x80\x9eSocialistinis moter\xc5\xb3 internacionalas\xe2\x80\x9c, v\xc4\x97liau jis buvo prijungtas prie SI \xc5\xbeurnalo \xe2\x80\x9eSocialist affaires\xe2\x80\x9c. Adresas: Socialist International Women, Maritime House, Old Town, London SW4 0JW, Great Britain._NEWLINE_SIW nar\xc4\x97 yra ir Lietuvos socialdemokra\xc4\x8di\xc5\xb3 moter\xc5\xb3 s\xc4\x85junga."